Temple (Texas)

Temple er en by i Bell County i delstaten Texas, USA med 54 514 innbyggere (2000).

Geografi 
Byen ligger ca. 40 kilometer øst fra Killeen, 40 kilometer sør for Waco, 80 kilometer nord for Austin og 60 kilometer vest for Bremond. Interstate-35 Highway tangerer byen.

Historie 
Byen ble grunnlagt i 1881 av Gulf, Colorado and Santa Fe Railway og er navngitt etter dette jernbaneselskapets sjefingeniør Bernard Moore Temple. Med byggingen av en ytterligere jernbanelinje, Missouri-Kansas-Texas Railroad økte byens betydning. Infrastrukturen var da ikke særlig utviklet. Her var det knapt noen murbygninger eller gode gater, men derimot skortet det ikke på salooner. Ettersom det var ugreit å gå i gatene fikk byen spøkefullt tilnavnet Tanglefoot.

Temple har senere fått en rekke sykehus og er dermed et viktig medisinsk sentrum.

Byer i Bell County i Texas
Bosetninger etablert i 1881
Byer i Texas